FI Euroopan unionin virallinen lehti C 304/95

KERTOMUS

Euroopan elintarviketurvallisuusviranomaisen tilinpäätöksestä varainhoitovuodelta 2008 sekä viranomaisen vastaukset

2009/C 304/18

SISÄLLYS

Kohta Sivu JOHDANTO… 1–2 96 TILINTARKASTUSTUOMIOISTUIMEN TARKASTUSLAUSUMA… 3–12 96 TALOUSARVIO- JA VARAINHALLINTOA KOSKEVAT HUOMAUTUKSET… 13–15 97 MUUT KYSYMYKSET… 16 97 Taulukko… 98 Viranomaisen vastaukset… 99

JOHDANTO

1. Euroopan elintarviketurvallisuusviranomainen (jäljempänä ’viranomainen’), joka sijaitsee Parmassa, perustettiin 28 päivänä tammikuuta 2002 annetulla Euroopan parlamentin ja neuvoston asetuksella (EY) N:o 178/2002 (1). Viranomaisen pääasiallisena tehtävänä on toimittaa yhteisön lainsäädännön laatimisessa tarvittavaa tieteellistä tietoa ja kerätä ja analysoida tietoja, joilla voidaan kartoittaa ja valvoa riskejä, sekä tiedottaa näistä riippumattomasti (2).

2. Viranomaisen talousarvio oli varainhoitovuonna 2008 yhteensä 66,4 miljoonaa euroa, kun se edellisenä varainhoitovuonna oli 52,2 miljoonaa euroa. Henkilöstömäärä vuoden lopussa oli 395; edeltävänä vuonna vastaava määrä oli 310.

TILINTARKASTUSTUOMIOISTUIMEN TARKASTUSLAUSUMA

4. Tilintarkastustuomioistuimen tarkastuslausuma annetaan Euroopan parlamentille ja neuvostolle neuvoston asetuksen (EY, Euratom) N:o 1605/2002 ( 6 ) 185 artiklan 2 kohdan mukaisesti.

Toiminnanjohtajan vastuu

5. Tulojen ja menojen hyväksyjänä toiminnanjohtaja toteuttaa tulot ja menot sisältävää talousarviota viranomaisen varainhoitoa koskevien säännösten mukaisesti omalla vastuullaan ja hyväksyttyjen määrärahojen rajoissa ( 7 ) . Toiminnanjohtajan vastuulla on kehittää ( 8 ) sellainen organisaatiorakenne sekä sisäiset hallinto- ja valvontajärjestelmät ja -menettelyt, joiden pohjalta on toisaalta mahdollista laatia tilinpäätös ( 9 ) , jossa ei ole petoksesta tai virheestä johtuvia olennaisesti virheellisiä tietoja, ja toisaalta varmistaa tilien perustana olevien toimien laillisuus ja asianmukaisuus.

Tilintarkastustuomioistuimen vastuu

6. Tilintarkastustuomioistuimen vastuulla on antaa tarkastuksensa perusteella tarkastuslausuma viranomaisen tilinpäätöksen luotettavuudesta sekä tilien perustana olevien toimien laillisuudesta ja asianmukaisuudesta.

7. Tilintarkastustuomioistuin toimitti tarkastuksensa kansainvälisten tarkastusstandardien (IFAC ja ISSAI) ( 10 ) ja eettisten ohjeiden mukaisesti. Kyseisissä standardeissa edellytetään, että tilintarkastustuomioistuin noudattaa eettisiä ohjeita ja suunnittelee ja toimittaa tarkastuksen siten, että sen avulla saadaan kohtuullinen varmuus siitä, että tilinpäätöksessä ei ole olennaisia virheitä ja että tilien perustana olevat toimet ovat lailliset ja asianmukaiset.

8. Tilintarkastustuomioistuimen tarkastuksen osana toteutettiin menettelyjä, joiden tarkoituksena oli saada todentavaa aineistoa tilinpäätökseen sisältyvistä määristä ja tilinpäätöstiedoista ja tilien perustana olevien toimien laillisuudesta ja asianmukaisuudesta. Tilintarkastustuomioistuimen tehtävänä on valita käytettävät menetelmät sekä arvioida, kuinka suuri on riski, että tilinpäätökseen sisältyy petoksista tai virheistä johtuvia olennaisesti virheellisiä tietoja tai laittomia tai sääntöjenvastaisia toimia. Kyseisissä riskiarvioinneissa arvioidaan tarkastuskohteen sisäistä valvontaa tilinpäätöksen laatimisen ja esittämisen kannalta, ja tämän pohjalta suunnitellaan tilanteeseen sopivat tarkastusmenettelyt. Tilintarkastustuomioistuimen tarkastuksen yhteydessä arvioidaan myös sovellettujen tilinpäätösperiaatteiden ja johdon esittämien kirjanpidollisten arvioiden asianmukaisuutta sekä tilinpäätöksen yleistä esittämistapaa.

9. Tilintarkastustuomioistuin katsoo, että saatu todentava aineisto on riittävä ja sopiva jäljempänä olevien lausumien perustaksi.

Lausuma tilien luotettavuudesta

10. Tilintarkastustuomioistuin katsoo, että viranomaisen tilinpäätös ( 11 ) antaa olennaisilta osiltaan oikeat ja riittävät tiedot viranomaisen taloudellisesta asemasta 31. päivältä joulukuuta 2008 sekä toimien tuloksista ja rahavirroista päättyneeltä varainhoitovuodelta viranomaisen varainhoitoa koskevien säännösten mukaisesti.

Lausuma tilien perustana olevien toimien laillisuudesta ja asianmukaisuudesta

11. Tilintarkastustuomioistuin katsoo, että viranomaisen 31. päivänä joulukuuta 2008 päättyneeltä varainhoitovuodelta annetun tilinpäätöksen perustana olevat toimet ovat olennaisilta osiltaan lailliset ja asianmukaiset.

12. Jäljempänä esitettävät huomautukset eivät aseta tilintarkastustuomioistuimen lausumaa kyseenalaiseksi.

TALOUSARVIO- JA VARAINHALLINTOA KOSKEVAT HUOMAUTUKSET

13. Varainhoitovuoden 2008 sitoumuksista yli 15,5 miljoonaa euroa (23 prosenttia varainhoitovuoden 2008 kokonaismäärärahoista) siirrettiin varainhoitovuodelle 2009; varainhoitovuonna 2007 siirtojen määrä oli 8,5 miljoonaa euroa (16 prosenttia varainhoitovuoden 2007 kokonaismäärärahoista). Seuraavalle varainhoitovuodelle siirrettyjen määrärahojen suuri määrä johtuu lähinnä siitä, että toimien täytäntöönpano tai käynnistyminen viivästyi seuraavilla aloilla: IT-ohjelmistojen kehittäminen, tieteellinen yhteistyö ulkopuolisten asiantuntijoiden kanssa, tutkimusavustukset sekä avustukset tiedonkeruuseen ja riskille altistumisen analyysiin liittyville hankkeille. Tilanne on vuotuisuutta koskevan periaatteen vastainen.

14. Varainhoitovuoden lopussa jouduttiin perumaan noin 2,1 miljoonaa euroa (37 prosenttia) varainhoitovuodelta 2007 siirretyistä toimintamenoihin liittyvistä sitoumuksista. Korkea peruuntumisaste johtui lähinnä siitä, että varainhoitovuoden 2007 avustussopimusten täytäntöönpanossa oli huomattavia viivästyksiä vuonna 2008. Tilanne osoittaa, että avustussopimusten määräaikoja on valvottava paremmin. Viranomaisen olisi asetettava avustussopimuksiaan varten asianmukaiset tulosindikaattorit ja valvottava niitä.

15. Viranomainen käynnisti heinäkuussa 2008 erittäin monimutkaisen ohjelmiston toimittamista koskevan avoimen tarjouskilpailumenettelyn (12), jonka yhteydessä tarjoukset oli esitettävä melko lyhyen määräajan kuluessa (67 päivää). Viranomainen sai vain yhden tarjouksen; se tuli yritykseltä, joka oli aiemmin toimittanut viranomaiselle samanlaisia palveluita.

MUUT KYSYMYKSET

16. Viranomaisen vuotta 2008 koskevassa työohjelmassa on lueteltu pääasiallisiin toimiin sovellettavat ensisijaiset tavoitteet ja indikaattorit. Tavoitteiden ja indikaattoreiden välillä ei ole kuitenkaan selkeää yhteyttä. Tavoitteet ja indikaattorit eivät ole tulospainotteisia eivätkä mitattavissa, mikä vaikeuttaa puutteiden havaitsemista ja saavutusten arviointia. Jos viranomainen soveltaisi yksinomaan toimintojohtamista, resurssien kohdentamista ja toiminnan seurantaa olisi mahdollista kehittää jatkuvasti. Viranomaisen olisi tässä yhteydessä määritettävä tarkat ja mitattavissa olevat tavoitteet sekä asianmukaiset tulosindikaattorit, ja edistettävä tulosten saavuttamista.

Tilintarkastustuomioistuin on hyväksynyt tämän kertomuksen Luxemburgissa 8. lokakuuta 2009 pitämässään kokouksessa. Tilintarkastustuomioistuimen puolesta Vítor Manuel da SILVA CALDEIRA presidentti

Taulukko Euroopan elintarviketurvallisuusviranomainen (Parma) Perustamissopimuksen mukainen yhteisön toimivalta Viranomaisen toimivaltuudet (Euroopan parlamentin ja neuvoston asetus (EY) N:o 178/2002) Hallinto Viranomaisen resurssit vuonna 2008 (vuoden 2007 tiedot suluissa) Tuotteet ja palvelut vuonna 2008 (vuoden 2007 tiedot suluissa) Tavaroiden vapaa liikkuvuus (Perustamissopimuksen 37 artikla) Terveyttä, turvallisuutta, ympäristönsuojelua ja kuluttajansuojaa koskevan suojelun korkea taso ottaen huomioon kaikki tieteelliseen tietoon perustuva uusi kehitys. (Perustamissopimuksen 95 artikla) Yhteinen kauppapolitiikka (Perustamissopimuksen 133 artikla) Tavoitteet — Antaa tieteellisiä lausuntoja sekä tieteellistä ja teknistä tukea yhteisön lainsäädännön ja politiikkojen tarpeisiin kaikilla aloilla, joilla on välitön tai välillinen vaikutus elintarvikkeiden ja rehujen turvallisuuteen — tuottaa riippumatonta tietoa elintarvikkeiden turvallisuusriskeistä — myötävaikuttaa ihmisten elämän ja terveyden korkeatasoiseen suojeluun — koota ja analysoida tietoa riskien hahmottamiseksi ja seuraamiseksi. Tehtävät — Tuottaa tieteellisiä lausuntoja ja tutkimuksia — edistää yhdenmukaisia riskinarviointimenetelmiä — avustaa komissiota — etsiä ja analysoida tieteellisiä ja teknisiä tietoja ja tehdä niistä yhteenveto — havaita ja kuvata kehittymässä olevia riskejä — perustaa samoilla aloilla toimivien organisaatioiden verkosto — antaa tieteellistä ja teknistä tukea kriisinhallinnassa — parantaa kansainvälistä yhteistyötä — antaa luotettavaa, objektiivista ja ymmärrettävää tietoa yleisölle ja asianomaisille osapuolille — osallistua komission nopeaan hälytysjärjestelmään. 1 — Johtokunta Kokoonpano 14 neuvoston (yhteistyössä Euroopan parlamentin ja komission kanssa) nimittämää jäsentä ja yksi komission edustaja. Tehtävät Vahvistaa työohjelma ja talousarvio sekä varmistaa niiden toteuttaminen. 2 — Toiminnanjohtaja Johtokunta nimittää toiminnanjohtajan komission ehdottaman hyväksyttyjen hakijoiden luettelon perusteella ja sen jälkeen, kun Euroopan parlamentti on kuullut hakijaa. 3 — Neuvoa-antava ryhmä Kokoonpano Yksi edustaja kustakin jäsenvaltiosta. Tehtävät Avustaa toiminnanjohtajaa. 4 — Tiedekomitea ja tiedelautakunnat Laativat viranomaisen tieteelliset lausunnot. 5 — Ulkoinen tarkastus Tilintarkastustuomioistuin 6 — Vastuuvapauden myöntävä viranomainen Parlamentti myöntää neuvoston suosituksesta. Talousarvio 66,4 (52,2) miljoonaa euroa, josta yhteisön tukea 100 % (100 %) Henkilöstö 31. joulukuuta 2008 Henkilöstötaulukossa 335 (300) virkaa, joista täytettyjä 318 (273) + 77 (37) muuta henkilöstön jäsentä (ylimääräiset toimihenkilöt, sopimussuhteiset toimihenkilöt ja komennuksella olevat kansalliset asiantuntijat). Yhteensä: 395 (310) henkilöstön jäsentä, joiden tehtävät jakautuvat seuraavasti: — operatiiviset tehtävät: 298 (218) — hallinnolliset tehtävät: 97 (92). Riskien arviointi ja tieteelliset lausunnot — lausunnot: 311 — lausumat: 12 — muut tekniset ja tieteelliset raportit: 37 Tieteelliset lausunnot ja lausumat yhteensä: 360 (229) Riskinarviointimenetelmien kehittäminen ja tieteellisten verkostojen koordinointi — ohjeet: 29 (1) — tietojenkeruuta koskevat raportit: 21 (1) — muut tekniset ja tieteelliset raportit: 79 (55) Tieteellisten lausuntojen antaminen ja eri osapuolten välisen vuoropuhelun edistäminen — tieteelliset lausunnot, joista tiedotettu: 20 % — julkiset konsultoinnit: 38 (63) — käynnit internetsivustolla: 2,1 miljoonaa käyntiä (1,5) — EFSA Highlights -julkaisun tilaajat: 21 140 (17 500) — artikkelit ja audiovisuaalialan uutiset tiedotusvälineissä: 11 652 (7 194) — tiedotusvälineiden kyselyt: 676 (425) — lehdistötiedotteet: 30 (24) — uutiset internetsivustolla: 39 (39) — haastattelut: 123 (44) Lähde: Viranomaisen toimittamat tiedot.

VIRANOMAISEN VASTAUKSET 13. Vaikka viranomainen noudattikin vuotuisuusperiaatetta laillisuuden ja asianmukaisuuden suhteen, se on sitoutunut parantamaan talousarvion hallintaa vähentämällä sitoumusten siirtoja ja toteuttamalla vuoden 2009 talousarviossaan määrärahojen jaksottamisen avustusten osalta. 14. Vuoden 2009 tammikuusta lähtien viranomainen on liittänyt kuukausiraportointiinsa erityiset tilanteen edistymisen indikaattorit avustusten osalta parantaakseen toteutuksen seurantaa. Lisäksi jaksotettujen määrärahojen käyttöönotto vuoden 2009 talousarviossa avustusten osalta soveltuu paremmin avustussopimusten monivuotisuuteen ja auttaa välttämään peruutuksia. 15. Vaikka viranomainen noudattikin tiukasti asiaa koskevia varainhoitosäännöksiään, se kiinnittää tulevaisuudessa enemmän huomiota hankittavan palvelun monimutkaisuuteen määrätessään tarjousten esittämisen määräajan. 16. Toimintojohtaminen otettiin käyttöön johtamissuunnitelmassa vuonna 2008. Vuoden 2009 tammikuusta lähtien käyttöön otetun riskinarvioinnin työnkulun järjestelmän (Risk Assessment Workflow, RAW) avulla vahvistetaan viranomaisen tieteellistä ja hallinnollista toimintaa ja voidaan valvoa sitä tiiviisti.

(1) EYVL L 31, 1.2.2002, s. 1.

(2) Taulukossa esitetään tiedoksi yhteenveto viranomaisen vastuualueista ja toiminnoista.

(3) Tilinpäätökseen on liitetty mukaan varainhoitovuoden talousarvio- ja varainhallintoa koskeva selvitys, jossa muun muassa annetaan tiedot määrärahojen täytäntöönpanoasteesta sekä esitetään yhteenveto budjettikohtien välisistä määrärahasiirroista.

(4) Tilinpäätös sisältää taseen, tuloslaskelman, rahavirtalaskelman, oman pääoman muutoksia koskevan laskelman sekä tilinpäätöksen liitteet, joihin sisältyy kuvaus merkittävistä tilinpäätöksen laatimisperiaatteista ja muut liitetiedot.

(5) Selvitys talousarvion toteuttamisesta sisältää talousarvion toteutumalaskelman liitteineen.

(6) EYVL L 248, 16.9.2002, s. 1.

(7) Komission asetus (EY, Euratom) N:o 2343/2002, annettu 23 päivänä joulukuuta 2002 (EYVL L 357, 31.12.2002, s. 72), 33 artikla.

(8) Komission asetus (EY, Euratom) N:o 2343/2002, 38 artikla.

(9) Erillisvirastojen tilinpäätöksiä ja kirjanpitoa koskevat säännöt on esitetty komission asetuksen (EY, Euratom) N:o 2343/2002 VII osaston 1 luvussa, sellaisena kuin se on viimeksi muutettuna 9 päivänä heinäkuuta 2008 annetulla komission asetuksella (EY, Euratom) N:o 652/2008 (EUVL L 181, 10.7.2008, s. 23); säännöt on liitetty sellaisenaan viranomaisen varainhoitoasetukseen.

(10) Kansainvälinen tilintarkastajaliitto (International Federation of Accountants, IFAC) ja ylimpien tarkastuselinten kansainväliset standardit (International Standards of Supreme Audit Institutions, ISSAI).

(11) Lopullinen tilinpäätös laadittiin 18. kesäkuuta 2009 ja tilintarkastustuomioistuin vastaanotti sen 29. kesäkuuta 2009. Viranomaisen lopullinen tilinpäätös, joka on konsolidoitu komission tilinpäätökseen, julkaistaan Euroopan unionin virallisessa lehdessä viimeistään päättynyttä varainhoitovuotta seuraavan varainhoitovuoden marraskuun 15. päivänä. Lopullinen tilinpäätös esitetään sivustoilla http://eca.europa.eu ja http://www.efsa.europa.eu/EFSA/AboutEfsa/HowWeWork/Funding/efsa_locale-1178620753812_Accounts.htm

(12) Arvo on arvion mukaan 4,4 miljoonaa euroa.